PARLAMENTUL ROMÂNIEI

CAMERA DEPUTAŢILOR

Comisia pentru muncă şi protecţie socială


Nr.27/527/26 noiembrie 2003
AVIZ

asupra propunerii legislative pentru modificarea Ordonanţei Guvernului nr.7/2001 privind impozitul pe venit, aprobată cu modificări şi completări prin Legea nr.493/2002
În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă pentru modificarea Ordonanţei Guvernului nr.7/2001 privind impozitul pe venit, aprobată cu modificări şi completări prin Legea nr.493/2002, trimisă comisiei cu adresa nr.514 din 10 noiembrie 2003.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 25 noiembrie 2003.
În urma dezbaterilor, membrii comisiei au hotărât, cu 11 voturi pentru, 2 voturi împotrivă şi o abţinere, avizarea negativă a propunerii legislative, din următoarele considerente:
· dispoziţia potrivit căreia se prevăd deductibilităţi la stabilirea impozitării persoanelor fizice în cazul cheltuielilor strict necesare (locuinţă, bunuri de folosinţă îndelungată) trebuie promovată numai cu respectarea unor principii fiscale clar definite. În acest sens, se va avea în  vedere proiectul Codului fiscal ce urmează a fi supus spre dezbatere şi adoptare Senatului

· de asemenea, instituirea acestor deductibilităţi nu a fost luată în calculul veniturilor bugetare pe anul 2004.

